open-index/open-wikipedia-markdown huggingface dataset:
קרית הילד

ממוזער|300x300 פיקסלים|בניין קריית הילד בשכונת רוממה בירושליםפנימיית קריית הילד היא פנימייה טיפולית לילדים ונערים בסיכון מהמגזר החרדי ומופעלת על ידי עמותת 'מעונות ילדים בישראל קריית הילד', בפיקוח ובאמצעות השירות לילד ונוער במשרד הרווחה. הפנימיה ממוקמת בשכונת רוממה בירושלים. הפנימייה מפעילה שני סניפים נוספים ברחבי ירושלים, בנוסף למערך של 80 גני ילדים, גני שפה ורשת צהרונים.

הפנימיה ורשת הגנים מנוהלים על ידי הרב דוד פרוש.

הילדים מופנים לפנימייה על ידי משרד הרווחה באמצעות לשכות הרווחה הפזורות בכל רחבי הארץ.

## היסטוריה
שמאל|ממוזער|289x289 פיקסלים|מייסד קריית הילד, הרב מנחם פרוש
קריית הילד הוקמה בשנת 1951 על יד הרב מנחם פרוש, חבר הכנסת במשך 35 שנה, החל מהכנסת הרביעית, ומגדולי עסקניה של היהדות החרדית.

ראשית דרכה של קריית הילד היה בהקמת מעונות וגני ילדים לרווחתם של משפחות מרובות ילדים בשנת 1951. בשנת 1973 נוסדה ה'מתיבתא' - פנימייה עם מסגרת לימודית, במטרה לייצר מקום מיטיב ליתומים ולילדי הדור השני לשואה, ולהוות מקור לקירוב והפצת יהדות ואהבה. בשנת 1999 הייתה קריית הילד מהראשונים שעברו ממתכונת של פנימייה המונית למודל של משפחתונים שהפך במהלך השנים לסמל ולדגל בפנימיות הרווחה.

## אוכלוסיית הילדים
גילאי החניכים הוא 6–19, והם זוכים בפנימייה למסגרת טיפולית מקצועית, עם דגש על אוירה משפחתית חמה ומיטיבה, המסייעת לטפח לקדם ולבנות את אישיותם. הילדים באים מרקעים סוציואקונומיים קשים, מקרי סעד שונים, רובם ככולם סובלים מבעיות רגשיות או גם נפשיות, דבר המשפיע על תפקודם החברתי, הלימודי והסביבתי.

## מבנה הפנימייה
כיום מבנה הפנימיה הוא משפחתוני, כך שכל קבוצת 10–12 חניכים מהווים קבוצה קטנה ומשפחתית הנקראת "משפחתון". על כל משפחתון מופקדים זוג הורי-בית המלווים מקצועית על ידי עו"ס קליני, אליהם מתלווה מדריך נוסף, שתפקידם להעניק לילדים בית חם ואוהב, והוואי משפחתי תקין. המודל מאפשר חיים ביתיים משפחתיים, לצד ובדגש על שילוב הלימודים בקהילה, כדי לתת להם כר נרחב להתפתחות נורמטיבית כמו כל ילד.

ילדי הפנימיה מחולקים ב-6 קבוצות.

## מערך טיפולי חינוכי וחברתי
בפנימייה ישנו מערך טיפול נרחב הכולל: פסיכיאטר, פסיכולוגים, עובדים סוציאליים, מטפלים באמצעות בעלי חיים, אומנות ונגינה, וכן קבוצות טיפוליות שונות. כל חניך מקבל טיפול פרטני על ידי הצוות המקצועי.

הפנימייה מפעילה מערך חינוך המשבץ ודואג לכל העניינים הלימודיים, ובכלל זה: תוכניות העשרה ולמידה, מערך חוגים רחב המסייע ועוזר במוטוריקה, פיתוח חשיבה, כושר גופני, כישורי חיים, העצמה אישית, הקניית ביטחון וחדוות יצירה.

חיי החברה בקרית הילד מתאפיינים בפעילויות טיולים, מסיבות ותרבות, בר מצוות, כינוסים ועוד. כל אירוע וחג מקבל מימד חווייתי רוחני וערכי ראוי, מתוך מטרה לייצר זמן איכות וכלי לגיבוש הקבוצות, כמו גם יצירת אינטראקציה חברתית בין הקבוצות ובתוך כל קבוצה וקבוצה.

## קישורים חיצוניים
* 
* 
* יאיר פרידמן, שגרת קורונה: ילדי קריית הילד עם "כתר מלוכה" של ישי ריבו, באתר בחזית מדיה , 26 ביוני 2020

קטגוריה:ישראל: פנימיות
קטגוריה:רוממה
קטגוריה:ירושלים: בתי ספר
קטגוריה:מוסדות לימוד חרדיים בישראל
The Allegory

***The Allegory*** הוא אלבום האולפן השמיני של הראפר האמריקאי רויס דה. האלבום יצא לאור ב-21 בפברואר 2020, על ידי חברת התקליטים אנטרטיינמנט ואן מיוזיק. האלבום נתמך על ידי ארבעה סינגלים, וכולל הופעות אורח של בני דה בוצ'ר, קונוויי דה מאשין, KXNG קרוקד, סיהיי דה פרינס, די ג'יי פרמייר, אמינם, גראף, סיי ארי דה קיד, טי. איי., וינס טייפלס, וסטסייד גאן וסדריק דה אנטרטיינר, בין היתר.

האלבום הגיע למקום ה-58 במצעד הבילבורד 200, ולמקום ה-6 במצעד האלבומים העצמאיים של הבילבורד. בנובמבר 2020, קיבל האלבום מועמדות לפרס גראמי בקטגוריית "אלבום הראפ של השנה".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי היפ הופ
A Written Testimony

**A Written Testimony** (בערבית: شهادة مكتوبة) הוא אלבום הבכורה של הראפר האמריקאי ג'יי אלקטרוניקה. האלבום יצא לאור ב-13 במרץ 2020, על ידי חברת התקליטים רוק ניישן. האלבום יצא כ-13 שנים לאחר הפרויקט הקודם שהוציא אלקטרוניקה, מיקסטייפ הבכורה שלו, **, משנת 2007. האלבום הוקלט בכ-40 יום, מדצמבר 2019 עד לפברואר 2020. האלבום נתמך על ידי הסינגל "Shiny Suit Theory", בהשתתפות ג'יי זי ודה-דרים, שיצא לאור בנובמבר 2010, ומאוחר יותר יצא כסינגל בפלטפורמת טיידל בספטמבר 2018.

ברוב הרצועות של האלבום, מופיעים קולות רקע של ג'יי זי והופעות אורח של טראוויס סקוט ודה-דרים. לואי פארחאן, ג'יימס בלייק, ג'יימס פונטלרוי ואמנים אחרים מספקים שירה נוספת. האלבום הופק בעיקר על ידי ג'יי אלקטרוניקה, שהפיק שש מתוך עשר רצועות, יחד עם סוויז ביטס , היט-בוי, דה אלכימיסט, נו איי.די. וחרואנגבין , בין היתר. מבחינה לירית, האלבום מושפע מתורת אומת האסלאם. האלבום זכה לשבחים רבים מצד מבקרי המוזיקה, תוך שמבקרים רבים שיבחו את הראפ וההפקה של אלקטרוניקה, אם כי מילים שנויות במחלוקת מסוימות אופיינו כאנטישמיות. האלבום הגיע היישר אל המקום ה-12 במצעד הבילבורד 200.

בנובמבר 2020, הוכרז כי האלבום קיבל מועמדות לפרס גראמי בקטגוריית "אלבום הראפ הטוב ביותר" בטקס פרסי גראמי ה-63.

## רשימת רצועות

## מיקומי שיא

## קישורים חיצוניים

## ביאורים

## הערות שוליים

קטגוריה:אלבומי בכורה מ-2020
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי דה אלכימיסט
קטגוריה:אלבומים שהופקו על ידי סוויז ביטס
קטגוריה:אלבומי היפ הופ
קטגוריה:מחלוקות במוזיקה
ימבה

**ימבה** (באנגלית: **Yamba**) הוא יישוב באזור הנהר המזרחי של אוסטרליה הדרומית. זהו המקום האחרון באוסטרליה הדרומית על הכביש המהיר לפני המעבר לחוף ויקטוריה. זהו האתר של מחסום קבוע לבדיקת זבובי פירות, ופרסומת גדולה בצורת קשת של צמיג רכב המשתרע על הכביש.

בימבה הייתה בעבר תחנה של קו הרכבת בארמרה.

## מחסום זבובי פירות
במסע מערבה, ימבה היא המקום הראשון באוסטרליה הדרומית על הכביש המהיר סטורט, והיא בדרך כלל עצירה חובה במחסום אבטחת הביולוגיה של זבובי הפירות מכיוון שאסור להעביר זבובי פירות לאוסטרליה הדרומית כדי לשמר את המדינה ללא זבוב פירות. המחסום פעל מאז 1957, אז הוא הוקם במהירות בתגובה להתפרצות זבובי הפירות במילדורה. האיום העיקרי במסלול זה הוא זבוב הפירות בקווינסלנד.

## הערות שוליים

קטגוריה:אוסטרליה הדרומית: יישובים
קרחון אוסוגה

**קרחון אוסוגה** (באנגלית: **Osuga Glacier**) הוא קרחון יובלי, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

הקרחון זורם לכיוון צפון מזרח.

הקרחון נשפך אל קרחון טרפלגר בסמוך ממזרח להר ברטון.

הקרון ממוקם בגובה של 1,589 מטרים מעל פני הים.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1960–1964.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם דייוויד טי. אוסוגה (David T. Osuga), שהיה ביולוג בתחנת מקמרדו בעונת המחקר (הקיץ האנטארקטי) 1966–1967.

## לקריאה נוספת

; בסיס נתונים:
• **[https://cmr.earthdata.nasa.gov/search/concepts/C1214599227-SCIOPS Samples of METAMORPHIC Rocks Collected Curing the 1985-91 Italian Antarctic Expeditions from Localities Reported and Not Reported on the Sheets of the UGGS]**

## קישורים חיצוניים
* קרחון אוסוגה באתר הסקר הגאולוגי של ארצות הברית
* קרחון אוסוגה באתר הגאזט האנטארקטי של ממשלת ניו זילנד
** מפה אווירית (מפת טיסה) של אזור קרחון אוסוגה, באתר הגאזט האנטארקטי של ממשלת ניו זילנד
* קרחון אוסוגה באתר הגאזט האנטארקטי של ממשלת אוסטרליה
* קרחון אוסוגה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון אוסוגה
* מפה של אזור הקרחון
* קרחון אוסוגה באתר mindat
* מחשבון מרחקים - המרחק מקרחון אוסוגה לאתרים סמוכים
* מזג אוויר נוכחי מעודכן בקרחון אוסוגה
** תחזית מזג אוויר עדכנית ארוכת טווח עבור קרחון אוסוגה
** סטטיסטיקות מזג אוויר ונתוני מזג אוויר היסטוריים עבור קרחון אוסוגה

## הערות שוליים

אוסוגה
אוסוגה
יוליוס פון קלבר

**יוליוס סרגיוס פון קלבר** (ברוסית: **Юлиус Сергиус фон Клевер**; 31 בינואר 1850, טרטו – 24 בדצמבר 1924, לנינגרד) היה צייר נוף רוסי ממוצא בלטי-גרמני.

## ביוגרפיה
אביו היה כימאי שלימד פרמקולוגיה במכון הווטרינרי. הוא הפגין כישרון אמנותי כבר בגיל צעיר, ולקח שיעורים אצל קונסטנטין פון קוגלגן. לאחר שהשלים את לימודיו היסודיים, נרשם לאקדמיה האימפריאלית לאמנויות. שם, לבקשת אביו, למד אדריכלות. עם זאת, לאחר זמן קצר החל לקחת שיעורי ציור נוף; תחילה אצל סוקרט וורוביוב, ובהמשך מיכאיל קלודט.

בשנת 1870 הוא ככל הנראה גורש מהאקדמיה, מסיבות לא ידועות. אולם הגירוש לא הפריע ליוליוס, והוא החל להציג את עבודותיו. בשנת 1871 נרכשה אחת מיצירותיו על ידי הרוזן , ובשנה שלאחר מכן, נרכש ציורו "שקיעה", על ידי הדוכסית הגדולה מריה ניקולייבנה. בשנת 1874 הוא ערך את תערוכת היחיד הראשונה בחברה הקיסרית לעידוד האמנויות. לאחר שהצאר אלכסנדר השני הביע עניין ביצירתיו, הוא הוצהר על ידי האקדמיה כ"אמן", אף על פי שלא סיים את לימודיו. בשנת 1878 הוא הפך ל"אקדמאי".

בשנת 1879 הוא בילה יחד עם השחקן וסילי סמוילוב (שהיה צייר חובב) זמן מה באי נרגן. העבודות שהתקבלו נרכשו על ידי פאבל טרטיאקוב והמשפחה הקיסרית, כולל הצאר אלכסנדר השלישי. בעקבות זאת, האקדמיה העניקה לו את התואר פרופסור. בשנת 1885 עזר בארגון התערוכה הרוסית בתערוכת יוניברל ד'אנברס.

במהלך תקופה זו, הוא היה מוצף בהזמנות ולעיתים קרובות הוקצב לו רק יום אחד בשביל להשלים את ציוריו. לעיתים הוא העסיק עוזרים לציור הבסיס. זהותם והיקף תרומתם לא ידועה.
בסוף שנות התשעים של המאה ה-19, חברו מהאקדמיה היה מעורב בשערוריית הימורים ומעילות. יוליוס נמשך לתוכה ובסופו של דבר סבל מהתמוטטות עצבים שאילצה אותו לוותר על הציור באופן זמני. בשנת 1908, הוא נסע עם משפחתו לגרמניה כדי להימנע ממוערבות בשערורייה והתגורר בנוישטרליץ עד שנת 1915, אז מלחמת העולם הראשונה אילצה אותו לחזור לביתו.

לאחר המהפכה החל לקבל תמיכה מ-. במשך כל חייו לימד באקדמיה (תחת שמה הסובייטי החדש) ובאקדמיה לאמנות ותעשייה, שם עמד בראש המחלקה לציור "מונומנטלי".

שלושה מארבעת ילדיו הפכו לציירים; מריה (1878–1967) אמנית תיאטרון, יוליוס (1882–1942) אשר בדומה לאביו לימד באקדמיה לאמנות ותעשייה, ואוסקר (1887–1975) אמן תיאטרון אשר עיצב תחפושות.

## ציורים נבחרים

קובץ:1876. Зима.jpg|חורף (1876)
קובץ:1881. Деревня на острове Нарген.jpg|כפר על האי נרגן (1881)
קובץ:1891. Закат солнца зимой.jpg|שקיעת החמה בחורף (1891)
קובץ:Ю. Ю. Клевер. К вечеру.jpg|ערב
קובץ:Julius von Klever Reisigsammler 1911.jpg|אספן הברשווד (1911)
קובץ:1899. Перед грозой.jpg|לפני הסערה (1899)
קובץ:1893. Пруд с белыми лилиями.jpg|בריכה עם חבצלות לבנות (1893)
קובץ:1910. Пурга надвигается.jpg|סופת השלגים מתקרבת (1910)
קובץ:Yuliy Klever. Belurussian lanscape. Drecheluki country estate.JPG|אחוזת הכפר דרכלוקי


## לקריאה נוספת
* ולרי זיגלוב, "לודונקי" (Ю. Ю. Клевер (1924–1850'', ליטרים, 2016
* אלפריד נהרינג: JULIUS VON KLEVER Maler am Mare Baltikum [Bildbiografie] 2019 (deutsch), Selbstverlag, in Leinen gebunden mit farbigem Schutzumschlag, 88 S., 112 farbige Abb., Format A4,

## קישורים חיצוניים

* ArtNet: יצירות נוספות של קלבר.
* יוליוס פון  קלבר @ Funeral-SPB.ru

## הערות שוליים

קטגוריה:גרמנים-בלטים
קטגוריה:ציירים גרמנים
קטגוריה:רוסים שנולדו ב-1850
קטגוריה:רוסים שנפטרו ב-1924
מארק לוין

**מארק לוין** (באנגלית: **Mark Levin**; נולד ב-21 בספטמבר 1957) הוא עורך דין, עיתונאי, שדרן רדיו וסופר יהודי-אמריקאי. מנחה תוכניות ברשת פוקס ניוז, וידוע ביותר בשל דעותיו השמרניות ובשל היותו מבקר חריף של המפלגה הדמוקרטית, וכן של חלק מחברי המפלגה הרפובליקנית (שלטענתו מהווים "רפובליקנים בשם בלבד").

## קורות חיים
נולד בשנת 1957 בפילדלפיה, פנסילבניה, ארצות הברית למשפחה יהודית. למד בבית הספר התיכון צ'לטנהאם בפנסילבניה. בשנת 1977 סיים לוין תואר ראשון במדע המדינה באוניברסיטת טמפל. מאוחר יותר בשנת 1977 זכה לוין בבחירות לוועד בית הספר בצ'לטנהאם על בסיס הפחתת ארנונה. בשנת 1980 סיים לימודי תואר שני במשפטים. לאחר הלימודים, עבד לוין בחברת טקסס אינסטרומנטס. בהמשך עבד במגזר הציבורי עד שבשנת 1991 הצטרף למשרד עורכי דין.

בשנות ה-2000 החל לעסוק גם בתקשורת. הוא החל לעבוד בפוקס ניוז החל מפברואר 2018.

## דעותיו
בבחירות לנשיאות ארצות הברית 2016 תמך לוין במועמד טד קרוז במהלך הפריימריז הרפובליקניים. כשקרוז הפסיד בפריימריז, לוין החל לתמוך במועמד הרפובליקני לנשיאות, דונלד טראמפ. תמיכתו של לוין בטראמפ התעצמה מאז תחילת נשיאותו בינואר 2017.

לוין היה מתנגד חריף לנשיא ברק אובמה, ואף טען כי אובמה אוהד את האחים המוסלמים. בפברואר 2015 לוין טען כי אובמה מנסה להשמיד את ישראל. למרות זאת, נוהג לוין לבקר גם פוליטיקאים שמרנים בכירים רבים, ובהם הסנאטורים מיץ' מקונל ולינדזי גרהאם, ובעבר ביקר גם את פול ראיין וג'ון מקיין.

לאחר הבחירות לנשיאות 2020, שבהן ניצח המועמד הדמוקרטי ג'ו ביידן, טען כי המפלגה הדמוקרטית "גנבה" את הבחירות וכי מדובר בתרמית.

"אתם דוחפים אנשים לנקודה שמפחידה אותי מאוד. אי אפשר להתייחס ככה ל-100 מיליון איש".

לוין כתב את הספר 'סוכני בורות' שהיה רב המכר מספר 1 של הניו יורק טיימס בשנת 2019. הספר מהווה כתב אשמה נגד התקשורת הליברלית. את ההקדמה למהדורה העברית כתב עמית סגל.

במרץ 2023 טען בציוץ בטוויטר שמחלקת המדינה של ארצות הברית מממנת את המחאה נגד בנימין נתניהו, כנראה לטובת איראן. יאיר נתניהו שיתף טענה זו.

במהלך מבצע שאגת הארי, הותקף לוין על תמיכתו במלחמה על ידי טאקר קרלסון ומשפיענים בדלנים במפלגה הרפובליקנית. נשיא ארצות הברית דונלד טראמפ יצא להגנתו: "מארק לוין, פטריוט אמריקאי דגול באמת, נמצא במידת מה תחת מצור מצד אנשים אחרים עם הרבה פחות אינטלקט, יכולת ואהבה למדינה שלנו".

## קישורים חיצוניים

## הערות שוליים

קטגוריה:בעלי טור יהודים אמריקאים
קטגוריה:מחברי ספרי עיון יהודים אמריקאים
קטגוריה:פעילים ציונים בארצות הברית
קטגוריה:פרשנים פוליטיים אמריקאים
קטגוריה:מבקרים אמריקאים
קטגוריה:סגל פוקס ניוז
קטגוריה:עורכי דין יהודים אמריקאים
קטגוריה:בוגרי אוניברסיטת טמפל
קטגוריה:אמריקאים שנולדו ב-1957
MRC-5

ממוזער|תא MRC-5
**MRC-5** (רא"ת: מועצת המחקר הרפואי זן תאים 5) הוא קו תרבית תאים דיפלואידי המורכב מפיברובלסטים, שפותח במקור מרקמת הריאה של עובר זכר לבן אשר הופל בשבוע ה-14. קו התאים בודד על ידי ג'יי.פי. ג'ייקובס ועמיתיו בספטמבר 1966 מהשתכפלות השביעית של האוכלוסייה של הזן המקורי, וידוע שתאי MRC-5 עצמם מגיעים להזדקנות תאית לאחר כ-45 הכפילות השתכפלותיות אוכלוסייה.

## יישומים
תאי MRC-5 משמשים כיום לייצור מספר חיסונים, כולל נגד הפטיטיס A, וריצלה זוסטר ופוליו.

## קישורים חיצוניים
* ערך צלוזאורוס עבור MRC-5

## הערות שוליים

קטגוריה:אורגניזם מודל
הלדן קפלר הרטליין

**הלדן קפלר הרטליין** (באנגלית: **Haldan Keffer Hartline**; 22 בדצמבר 1903 – 17 במרץ 1983) היה מדען אמריקאי, זוכה פרס נובל לפיזיולוגיה או לרפואה לשנת 1967, יחד עם רגנר גרניט וג'ורג' וולד, "על תגליותיהם לגבי תהליכי הראייה הפיזיולוגיים והכימיים הראשוניים בעין".

## ביוגרפיה
הרטליין נולד ב-22 בדצמבר 1903 בפנסילבניה שבארצות הברית.

בשנת 1949 החל לעבוד כפרופסור באוניברסיטת ג'ונס הופקינס. בשנת 1953 הצטרף הרטליין לאוניברסיטת רוקפלר כפרופסור לנוירופיזיולוגיה.

הרטליין נפטר ב-17 במרץ 1983 במרילנד.

## קישורים חיצוניים

* 

קטגוריה:אמריקאים ילידי פנסילבניה
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:פיזיולוגים אמריקאים
קטגוריה:חברי האקדמיה הלאומית למדעים של ארצות הברית
קטגוריה:מדעני מוח אמריקאים
קטגוריה:עמיתים זרים בחברה המלכותית
קטגוריה:בוגרי מכללת לפאייט
קטגוריה:בוגרי בית הספר לרפואה של אוניברסיטת ג'ונס הופקינס
קטגוריה:אמריקאים שנולדו ב-1903
קטגוריה:אמריקאים שנפטרו ב-1983
נרסס השלישי

[ממוזער|250px|שרידי [קתדרלת זוורטנוץ]]
**נרסס השלישי "הבנאי"** (ארמנית **Ներսես Գ Շինող**) היה הקתוליקוס של הכנסייה האפוסטולית הארמנית בין השנים 641 ו-661.

נרסס השלישי נולד בכפר איצ'חאן שבמחוז טאיק בארמניה ההיסטורית, ולאחר הכשרה צבאית שינה את יעודו והיה לבישוף של טאיק. בשנת 641 מונה לקתוליקוס של הכנסייה הארמנית וזכה בתואר "הבנאי" בזכות מיזמי הבנייה הגדולים בהם החל. בין היתר מיוחסים לו הקמת המנזר בחור ויראפ, קתדרלת זוורטנוץ, שיפוץ הקתדרלה בדווין, הבירה ההיסטורית של ארמניה, המנזר בוורגוואנק ועוד. לפי אחת המסורות הוא נקבר בצידה הצפוני של קתדרלת זוורטנוץ.

קטגוריה:הכנסייה האפוסטולית הארמנית
קטגוריה:אנשי דת נוצרים
יאראבובה (מכתש פגיעה)

**מכתש יאראבובה** (באנגלית: **Yarrabubba crater**) הוא מכתש פגיעה הממוקם בצפון קראטון ילגרן, ליד תחנת יאראבובה , אשר במערב אוסטרליה. המכתש נוצר מפגיעת מטאוריט בכדור הארץ לפני כ־2.229 מיליארד שנה, מה שהופך אותך לאחד ממכתשי הפגיעה העתיקים ביותר בכדור הארץ.   

הפגיעה מתוארכת לפני 2,229±5 מיליון שנים, מה שהופך אותה למכתש הפגיעה העתיק ביותר בעולם. תאריך זה ממצב את הפגיעה בסוף עידן הקרח ההורוני . כדי לקבוע את גילו, מדענים ניתחו באמצעות תיארוך אורניום-עופרת דגימות גבישים עתיקים של המינרלים זירקון ומונאזיט אשר נמצאו במכתש.  היצורים היחידים שהיו בכדור הארץ באותו זמן היו חיידקים שהורכבו מאורגניזמים פשוטים ורב-תאיים.

## קישורים חיצוניים

## הערות שוליים

קטגוריה:אוסטרליה המערבית: גאוגרפיה
קטגוריה:אוסטרליה: גאולוגיה
קטגוריה:מכתשי פגיעה על כדור הארץ
קייל סולר

**קייל סולר** (באנגלית: **Kyle Soller**; נולד ב-1 ביולי 1983) הוא שחקן קולנוע, תיאטרון וטלוויזיה אמריקאי-בריטי. הוא זכה בפרס אוליבייה ובפרס התיאטרון של העיתון איבנינג סטנדרד.

## ביוגרפיה
סולר נולד בעיר ברידג'פורט שבקונטיקט, וגדל באלכסנדריה שבווירג'יניה. הוא למד בקולג' ויליאם ומרי, והתמחה בהיסטוריה של האמנות. בשנה השלישית ללימודים שהה במשך סמסטר באקדמיה המלכותית לאמנות הדרמה (RADA) בלונדון, והוצע לו להמשיך ללמוד באקדמיה. סולר עזב את קולג' ויליאם ומרי, ועבר לגור בלונדון כדי להשלים את לימודיו ב-RADA.

אחרי שסיים את הלימודים ב-RADA בשנת 2008, שיחק סולר במחזות שונים. הפריצה שלו הייתה ב-2011 כששיחק במחזה "ביבר הזכוכית" בתיאטרון יאנג ויק, ובמחזה "מבקר המדינה" אף הוא ביאנג ויק, ובמחזה "The Faith Machine" בתיאטרון רויאל קורט. על הופעותיו זכה סולר בפרס התיאטרון של איבנינג סטנדרד לשחקן החדש המצטיין.

ב-2012 כיכב סולר בלהיט של הווסט אנד "מסע ארוך אל תוך הלילה" מאת יוג'ין או'ניל לצדם של דייוויד סושה, לורי מטקאלף, וטרוור וייט בתיאטרון אפולו, ובמחזה "סיראנו דה ברז'ראק" בהפקת להקת התיאטרון Roundabout שהועלה בתיאטרון אמריקן איירליינס בניו יורק.

סולר הופיע בסדרה הקומית "Bad Education" של ערוץ BBC Three בתפקיד המורה החדש מר שווימר. ב-2016 הופיע בסדרה "פולדארק" של ערוץ BBC One, בו גילם את פרנסיס, בן דודו של רוס. עוד גילם את קליפורד בסדרה "הכתר החלול". הוא כיכב בדרמה הקומית "You, Me and the Apocalypse" בתפקיד סקוטי המומחה לאפוקליפסיות. ב-2015 הופיע בתפקיד ג'רלד קרופט בסרט הטלוויזיה "המפקח בא", בעיבוד של הלן אדמונדסון עבור ה-BBC.

משנת 2022 משחק בסדרת האינטרנט של דיסני+ "אנדור". הסדרה מהווה פריקוול לסרט מיקום מלחמת הכוכבים, "רוג אחת" (2016), על דמותו של קסיאן אנדור חמש שנים לפני אירועי הסרט.

### חיים אישיים
סולר נשוי לשחקנית פיבי פוקס אותה הכיר כשלמד ב-RADA.

## פילמוגרפיה
### קולנוע

### טלוויזיה

## תפקידים בתיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי האקדמיה המלכותית לאמנות הדרמה
קטגוריה:מהגרים מארצות הברית לממלכה המאוחדת
קטגוריה:אמריקאים שנולדו ב-1983
קטגוריה:בריטים שנולדו ב-1983
ארל וו. סת'רלנד, הבן

**ארל וו. סת'רלנד, הבן** (באנגלית: **Earl Wilbur Sutherland Jr.**; 19 בנובמבר 1915 – 9 במרץ 1974) היה ביוכימאי ופרמקולוג אמריקאי, זוכה פרס נובל לפיזיולוגיה או לרפואה לשנת 1971 "על גילוי פעולת הורמונים, באופן מיוחד אפינפרין, דרך שליחים שניוניים".

## ביוגרפיה
סת'רלנד נולד ב-22 בספטמבר 1901 בקנזס. בשנת 1942 סיים את לימודי הרפואה באוניברסיטת וושינגטון בסנט לואיס. לאחר הלימודים סת'רלנד שירת כרופא בצבא ארצות הברית במלחמת העולם השנייה. הוא חזר לאוניברסיטת וושינגטון בסיום המלחמה בשנת 1945. בתקופת לימודיו והכשרתו הושפע מאוד סת'רלנד ממוריו זוכי פרס נובל קארל פרדיננד קורי וגרטי קורי.

בשנת 1950 הפך סת'רלנד לפרופסור לכימיה. בשנת 1953 עבר לקליבלנד שבאוהיו והחל לעבוד כפרופסור לפרמקולוגיה באוניברסיטת קייס וסטרן ריזרב. בשנים 1963–1973 עבד באוניברסיטת ואנדרבילט.

סת'רלנד נפטר ב-9 במרץ 1974 במיאמי שבפלורידה בגיל 58.

## פרסים והוקרה
* 1970 – פרס לסקר
* 1971 – פרס נובל לפיזיולוגיה או לרפואה
* 1973 – המדליה הלאומית למדעים

## קישורים חיצוניים

* 
* 

קטגוריה:אמריקאים ילידי קנזס
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:חברי האקדמיה הלאומית למדעים של ארצות הברית
קטגוריה:פיזיולוגים אמריקאים
קטגוריה:זוכי המדליה הלאומית למדעים
קטגוריה:פרמקולוגים אמריקאים
קטגוריה:בוגרי אוניברסיטת וושברן
קטגוריה:בוגרי בית הספר לרפואה באוניברסיטת וושינגטון בסנט לואיס
קטגוריה:סגל אוניברסיטת ואנדרבילט
קטגוריה:סגל אוניברסיטת מיאמי
קטגוריה:אמריקאים שנולדו ב-1915
קטגוריה:אמריקאים שנפטרו ב-1974
קטגוריה:זוכי פרס דיקסון ברפואה
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
ארקדי לבוביץ' קפלונוב

**ארקדי לבוביץ' קפלונוב** (ברוסית: **Аркадий Львович Каплунов**; 21 בינואר 1912, גלוחוב, פלך צ'רניגוב, האימפריה הרוסית – 22 באוקטובר 1943, הכפר חודורוב, נפת מירונובסקי, מחוז קייב, ברית המועצות) היה יהודי סובייטי שעוטר לאחר מותו בעיטור גיבור ברית המועצות, סגן מפקד לעניינים פוליטיים (פוליטרוק) של חטיבת הטנקים המעוטרת מס' 54 בגיס הטנקים השביעי המעוטר של ארמיית המשמר המשוריינת השלישית של חזית וורונז', דרגתו במותו: פולקובניק המעוטר.

## ביוגרפיה
נולד ב-21 בינואר 1912 במשפחה יהודית. במהלך מלחמת האזרחים ברוסיה משפחתו ברחה בסוף 1917 לעיר סומי. סיים בבית ספר שבע שנות לימוד (מה שנקרא בתקופתו "השכלה תיכונית לא שלמה"). כבר בגיל 12 התחיל לעבוד כשוליה אצל עובד אחר במחלקת מגפיים של בית מלאכה של שרמן אז גם הצטרף למפלגה הקומוניסטית ב-1925.

עבד כאורג, מנהל עבודה במפעל הבדים של סומי.

לאחר שסיים את לימודיו בבית ספר ערב, היה סגן עורך עיתון של סומי "מחרשה ופטיש", ואז מזכיר ועדת קומסומול במפעל מכונות על שם פרונזה ועוזר מנהל המחלקה הפוליטית בנושא קומסומול של בחוות המדינה החקלאית "האינטרנציונל השלישי".

גויס לצבא האדום בינואר 1934 וצורף כחניך לגייס משוריין מס' 4. ב-1935 מונה להיות מפקד הטנק. בשנת 1936 שירת כעוזר פוליטרוק בחטיבה משוריינת מס' 23 בעיר פרוסקורוב.

השתתף ב-1939 בפלישה למערב אוקראינה ובמערב בלארוס, במלחמת החורף. על כך קיבל עיטור הכוכב האדום.

השתתף במלחמה הפטריוטית הגדולה מאז יוני 1941. ב-24 ביוני פיקד על מתקפת רגימנט משוריין מס' 86 ליד העיר דובנו שפגעה בכ-70 טנקי ורמאכט ושני גדודי חיל רגלים ממונעים. יומיים לאחר מכן הרגימנט בפיקודו הדף את הכוחות מולו כ-15 קילומטרים מערבה. על כלל הפעולות הללו הוא עוטר בעיטור הדגל האדום. נלחם בחזית דרום מערבית וחזית וורונז'. נפצע שלוש פעמים במהלך השירות.

כפוליטרוק חטיבת השריון המעוטרת מס' 54 ב-14 בפברואר 1943 קיבל עיטור הדגל האדום השני ובהמשך הועלה לדרגת פולקובניק.

ב-24 בספטמבר 1943 צלח את דנייפר ליד הכפר טרחטמירוב, בנפת קניב, מחוז צ'רקאסי. בדוגמה אישית הוא נתן השראה לחיילים בקרב.

נהרג ב-22 באוקטובר 1943 ליד הכפר חודורוב (נפת מירונוב במחוז קייב) במהלך הפצצה אווירית.

נקבר בפארק המרכזי בעיר פריאסלאב של מחוז קייב.

## משפחתו
אשתו - נדז'דה בוגדאנובה (נישאו ב-1934)
בתו - נליה

## הערות שוליים

קטגוריה:מעוטרי הכוכב האדום
קטגוריה:מעוטרי עיטור הדגל האדום
קטגוריה:מעוטרי עיטור לנין
קטגוריה:יהודים מעוטרי גיבור ברית המועצות
קטגוריה:שריונאים סובייטים
קטגוריה:יהודים אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1912
קטגוריה:סובייטים שנפטרו ב-1943
יחסי אלבניה–רומניה

**יחסי אלבניה–רומניה** מתייחסים ליחסים הדו-צדדיים של אלבניה ורומניה. לאלבניה יש שגרירות בבוקרשט ולרומניה שגרירות בטירנה וקונסוליה בקורצ'ה. שתי המדינות חברות ב, נאט"ו ולה פרנקופוני.

## היסטוריה
בתקופה העות'מאנית המאוחרת, כמה אינטלקטואלים אלבניים פיתחו תאוריה היסטורית-פוליטית לפיה האלבנים והרומנים משווייכים כמעט לאותו הגזע ולאותה התרבות ולכן על שני העמים להילחם באימפריה העות'מאנית.

רומניה הייתה המדינה הראשונה שהכירה בעצמאות אלבניה בשנת 1912. היחסים בין המדינות החלו באופן רשמי ב-16 בדצמבר 1913.

במרץ 2014 ביקר לראשונה ראש ממשלת רומניה ויקטור פונטה באלבניה, ונפגש עם ראש ממשלת אלבניה אדי רמה.

החל משנת 2017 יש הסכם סחר חופשי בין המדינות. שווי הסחר הדו צדדי בשנת 2016 היה 83 מיליון יורו.

## תרבות
ההמנון האלבני הולחן על ידי המנצח הרומני צ'יפריאן פורומבסקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דורותי מטליצקי

שמאל|250px|דורותי מטליצקי

**דורותי (דבורה) מטליצקי** (באנגלית: **Dorothee Metlitzki** או **Dorothee Metlitzky**); 27 ביולי 1914 קניגסברג - 14 באפריל 2001 המדן, קונטיקט) הייתה חוקרת ספרות אנגלית, מראשוני המחלקה לאנגלית באוניברסיטה העברית בירושלים, ובהמשך פרופסור לאנגלית באוניברסיטת קליפורניה בברקלי ובאוניברסיטת ייל. התמחתה בספרות והיסטוריה אנגלית מימי הביניים, בספרות ובשפה הערבית ובסופר הרמן מלוויל.

## קורות חיים
נולדה ב-1914 בקניגסברג (כיום קלינינגרד), אז עדיין בפרוסיה המזרחית, שב. אמה הייתה יהודיה גרמנית והאב יהודי רוסי. המשפחה עברה לאחר לידתה ליקטרינבורג, רוסיה, בעקבות עבודתו של האב, שהיה איש עסקים. כשפרצה המהפכה הבולשביקית ברוסיה נעצר האב ואילו האם ברחה עם שני ילדיה לליטא. מששוחרר האב ב-1920 מכלאו הוא הצטרף למשפחתו, אך ב-1933 נאלצה המשפחה לברוח גם מליטא, ללונדון, עקב הסביבה האנטישמית.

מטליצקי הפכה בבגרותה לפעילה ציונית בבריטניה. 

בשנים 1933–1938 היא למדה באוניברסיטת לונדון והשלימה שני תארים שניים: באנגלית של ימי הביניים ובערבית קלאסית.. ב-1939 עלתה לארץ ישראל והחלה לשמש כמרצה (Assistant Lecturer) לאנגלית באוניברסיטה העברית בירושלים. יחד עם החוקר אדם מנדילוב היא הייתה מראשוני המחלקה לאנגלית, בה לימדה עד 1944. נישאה ב-1943 למזרחן פאול קראוס ועברה לגור עימו לסירוגין במצרים ובארץ. התאלמנה וב-1945 נישאה בשנית לאגיפטולוג ברנהרד גרדסלוף, עמו נולדה ביתה. ב-1947 חזרה לארץ ישראל, ולימדה שוב ב. שלוש שנים אחר כך התאלמנה בשנית וב-1953 היגרה עם בתה, לקונטיקט, ארצות הברית, שם למדה בשנים 1954–1957 לדוקטורט במחלקה ללימודים אמריקאיים באוניברסיטת ייל. הדוקטורט שלה עסק בשימוש של מלוויל בחומרים מהמזרח התיכון. נישאה בשלישית, לתקופה קצרה, לאשורולוג יעקב פינקלשטיין ועברה בעקבותיו לאוניברסיטת קליפורניה בברקלי, שם מונתה לפרופסור - חבר ב-1964, והייתה לאישה השנייה שקיבלה קביעות במחלקה לאנגלית. ב-1966 חזרה לייל, הפכה ב-1976 לפרופסור מן המניין ושם לימדה עד פרישתה ב-1984.

## מספריה
* (1977) *The matter of Araby in medieval England*

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פעילים ציונים בבריטניה
קטגוריה:חוקרי ספרות אנגלית
קטגוריה:בוגרות אוניברסיטת לונדון
קטגוריה:אנשי העלייה החמישית
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:בעלות תואר דוקטור מאוניברסיטת ייל
קטגוריה:סגל האוניברסיטה העברית בירושלים: אנגלית
קטגוריה:סגל אוניברסיטת ייל
קטגוריה:סגל אוניברסיטת קליפורניה בברקלי
קטגוריה:אמריקאיות שנולדו ב-1914
קטגוריה:אמריקאים שנולדו ב-1914
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
אולף פון אוילר

**אולף פון אוילר** (בשוודית: **Ulf von Euler**; 7 בפברואר 1905 – 9 במרץ 1983) היה מדען שוודי, זוכה פרס נובל לפיזיולוגיה או לרפואה לשנת 1970, יחד עם ג'וליוס אקסלרוד וברנרד כץ, "על עבודתם בתחום מוליכים עצביים".

## ביוגרפיה
אוילר נולד ב-7 בפברואר 1905 בסטוקהולם שבשוודיה לשני הורים מדענים. אביו היה הביוכימאי זוכה פרס נובל הנס פון אוילר-שלפין. סבו היה פר תאודור קליב, פרופסור לכימיה באוניברסיטת אופסלה שגילה את היסודות הכימיים תוליום והולמיום. בשנת 1922 אוילר החל ללמוד רפואה במכון קרולינסקה. בשנת 1930 הפך לדוקטור.

אוילר קיים את הפוסט-דוקטורט בלונדון בשנים 1930–1931 אצל הנרי דייל.

בשנת 1973 הפך אוילר לעמית זר בחברה המלכותית.

אוילר נפטר ב-9 במרץ 1983.

## קישורים חיצוניים

* 
* 

קטגוריה:זוכי פרס נובל לפיזיולוגיה או לרפואה
קטגוריה:סגל מכון קרולינסקה
קטגוריה:ביולוגים שוודים
קטגוריה:עמיתים זרים בחברה המלכותית
קטגוריה:בוגרי מכון קרולינסקה
קטגוריה:זוכי פרס נובל שוודים
קטגוריה:שוודים חברי האקדמיה הלאומית למדעים של ארצות הברית
קטגוריה:שוודים שנולדו ב-1905
קטגוריה:נפטרים ב-1983
קטגוריה:זוכי פרס קרן גיירדנר הבינלאומי
יחסי אפגניסטן–פולין

ממוזער|שגרירות אפגניסטן בוורשה
**יחסי אפגניסטן–פולין** הם היחסים הדיפלומטיים, הרשמיים, ונכון ל-2020, המלאים שבין **[[אפגניסטן|הרפובליקה האסלאמית של אפגניסטן]]** לבין **[[פולין]]**. לאפגניסטן יש שגרירות בוורשה, ולפולין הייתה שגרירות בקאבול, עד נפילת העיר בידי הטאליבן ב-2021.

## היסטוריה
יחסי המדינות החלה עוד בשנות ה-20 של המאה ה-20, אך נותקו לאחר מלחמת העולם השנייה ותחילתה של המלחמה הקרה.

במהלך מלחמת אפגניסטן ב-1979 השלטון הקומוניסטי בפולין התייצב לצד ברית המועצות. למרות זאת תנועת האופוזיציה "סולידריות" שצברה תאוצה בפולין התנגדה למלחמה.

לאחר נפילת מסך הברזל פולין שלחה כוחות לאפגניסטן במסגרת הברית הצפונית במאבק כנגד הטליבאן. בשנים שלאחר מכן פולין הוסיפה לשלוח כוחות לאפגניסטן במסגרת מלחמת אפגניסטן.

## קישורים חיצוניים

קטגוריה:ערכים ללא קטגוריות פיזיות - יחסי חוץ
Eternal Atake

***Eternal Atake*** הוא אלבום האולפן השני של הראפר האמריקאי ליל עוזי ורט. האלבום יצא לאור ב-6 במרץ 2020, על ידי חברות התקליטים Generation Now ואטלנטיק רקורדס, כאלבום הפתעה, לאחר שהוכרז תחילה בשנת 2018. האלבום נתמך על ידי הסינגלים "Futsal Shuffle 2020" ו-"That Way", שנכללו מאוחר יותר כרצועות הבונוס של האלבום. באלבום הופעת אורח של הזמר האמריקאי Syd .

האלבום זכה לשבחים רבים והגיע היישר אל המקום הראשון במצעד הבילבורד 200, ובכך הפך לאלבום השני של ליל עוזי ורט שהגיע להישג זה. גרסת הדלוקס של האלבום, שיצאה בשם *Lil Uzi Vert vs. the World 2*, יצאה כעבור שבוע מצאתו ב-13 במרץ. בנובמבר 2020, האלבום קיבל מועמדות לפרס המוזיקה האמריקאית לאלבום הראפ המועדף בטקס פרסי המוזיקה האמריקאית 2020.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ליל עוזי ורט
קטגוריה:אלבומי הפתעה
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי חברת אטלנטיק רקורדס
יחסי בנגלדש–מצרים

**יחסי בנגלדש–מצרים** הם היחסים הדיפלומטיים, הרשמיים המלאים שבין **[[מצרים]]** לבין **[[בנגלדש]]**. למצרים יש שגרירות בדאקה ולבנגלדש יש שגרירות בקהיר. שתי המדינות חברות בארגון לשיתוף פעולה אסלאמי.

## היסטוריה
בנגלדש שלחה צוותים רפואיים וציוד למצרים בזמן מלחמת יום הכיפורים במלחמת יום הכיפורים. בשנת 1974 מצרים בראשות הנשיא אנואר סאדאת תרמה 44 טנקים לבנגלדש שהובלה על ידי מוג'יבור רחמן. אלו היו הטנקים הראשונים שהגיעו לידי צבא בנגלדש לאחר מלחמת העצמאות של בנגלדש.

קטגוריה:ערכים ללא קטגוריות פיזיות - יחסי חוץ
One Whole Day

**One Whole Day** (בעברית: **יום שלם אחד**) הוא סינגל שהוקלט על ידי הזמרת האמריקאית דיקסי ד'אמליו, בהשתתפות הראפר ויז קאליפה. השיר יצא לאור ב-4 בדצמבר 2020, על ידי חברת התקליטים HITCO, כסינגל שלא מתוך אלבום.

## רקע וכתיבה
השיר נכתב על ידי לינדי רובינס, ברוק טומלינסון, ויז קאליפה ואנדרו גולדשטיין והופק על ידי אנדרו גולדשטיין. השיר נכלל באלבום הבכורה העתידי של ד'אמליו, בו ייכלל גם סינגל הבכורה שלה "Be Happy", שיצא לאור ב-26 ביוני 2020 ותוכנן להיות הסינגל המוביל מתוכו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.

## ביקורת ומחלוקת
כלפי השיר הופנו מאות ביקורות חיוביות ושליליות כאחד, תוך שהוא יצר מחלוקת בעקבות כך שנטען שתוכנו הלירי טיפשי וחסר תכלית. כמו כן, נטען כי מדובר בשיר דיס, אך מגזינים ואתרי מוזיקה שונים פרסמו שהוא אינו כזה. באתר Vulture.com פורסמה כתבה אודות השיר.

בנוסף לכך, הופנו כלפי השיר שלל ביקורות נוספות.

## וידאו קליפ
הווידאו קליפ הרשמי של השיר פורסם ב-4 בדצמבר 2020 בשידור חי והפך לוויראלי כאשר צבר בפחות מחמישה ימים, למעלה מ-10 מיליון צפיות. בתחילת הקליפ, ניתן לראות את שמה של דיקסי ד'אמליו ואת שמו של ויז קאליפה ולאחר מכן אותה, כשהיא מאופרת ושרה את השיר.

נכון לדצמבר 2020, מונה הצפיות של הקליפ עומד על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דיקסי ד'אמליו
קטגוריה:שירים באנגלית
קטגוריה:שירים שנכתבו על ידי ויז קאליפה
קטגוריה:שירים שנכתבו על ידי לינדי רובינס
קטגוריה:שירים על כאב לב
High Off Life

***High Off Life*** הוא אלבום האולפן השמיני של הראפר האמריקאי פיוצ'ר. האלבום יצא לאור ב-15 במאי 2020, על ידי חברות התקליטים פריבנדז ואפיק רקורדס. האלבום הופק על ידי די ג'יי אסקו, חבר קרוב ומפיק תכוף של פיוצ'ר. האלבום כולל הופעות אורח של טראוויס סקוט, YoungBoy Never Broke Again, יאנג ת'אג, ליל עוזי ורט, דרייק, ליל דורק, מיק מיל, דו בוי , דה-בייבי וליל בייבי.

האלבום זכה בעיקר לביקורות חיוביות מצד מבקרי המוזיקה והגיע היישר אל המקום הראשון במצעד הבילבורד 200. זהו האלבום השביעי ברציפות של פיוצ'ר שהגיע למקום הראשון במצעד. האלבום נתמך על ידי חמישה סינגלים, "", "Last Name", "Life Is Good", "Tycoon", "Trillionaire", כאשר "Life Is Good" הגיע בשיאו למקום השני במצעד הבילבורד הוט 100.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי פיוצ'ר
קטגוריה:אלבומים באנגלית
קטגוריה:אלבומים שהופקו על ידי קוביטס
קטגוריה:אלבומים שהופקו על ידי טיי קית'
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אפיק רקורדס
יחסי אפגניסטן–בנגלדש

**יחסי אפגניסטן–בנגלדש** הם היחסים הדיפלומטיים, הרשמיים המלאים שבין **[[אפגניסטן|האמירות האיסלאמית של אפגניסטן]]** לבין **[[בנגלדש]]**. לאפגניסטן יש שגרירות בדאקה ואילו לבנגלדש אין שגרירות בקאבול. שתי המדינות חברות בארגון הסחר העולמי ובאומות המאוחדות.

נכון ל-2020 פועלים באפגניסטן כ-170 מלכ"רים בנגלדשיים.

## היסטוריה
בנגלדש לקחה חלק בשיקומה של אפגניסטן לאחר מלחמת אפגניסטן. מאמצים אלו זכו להוקרה על ידי נשיא אפגניסטן חאמיד כרזאי.

במקביל אפגניסטן ביקשה את עזרתה של בנגלדש בשיפור מערכת החינוך שלה. בשנת 2009, משלחת בת 12 חברים מאוניברסיטאות באפגניסטן ביקרה בדאקה כדי לצבור ניסיון במערכת ההשכלה הגבוהה. בשנת 2011 למדו 35 סטודנטים אפגנים באוניברסיטאות בבנגלדש.

קטגוריה:קצרמר בנגלדש
יחסי אפגניסטן–מקסיקו

**יחסי אפגניסטן–מקסיקו** הם היחסים הדיפלומטיים, הרשמיים, ונכון ל-2020, המלאים שבין **[[אפגניסטן|האמירות האיסלאמית של אפגניסטן]]** לבין **[[מקסיקו]]**. אפגניסטן מיוצגת במקסיקו באמצעות השגרירות בוושינגטון די. סי. שבארצות הברית, ולמקסיקו יש שגרירות בטהראן שבאיראן. שתי המדינות חברות בארגון הסחר העולמי ובאומות המאוחדות.

## היסטוריה
יחסי המדינות החלו ב-27 ביוני 1961. מאז, היחסים הבילטרליים בין שתי המדינות מתנהלים בעיקר בפורומים בינלאומיים כמו באו"ם.

בשנת 1962 שלחה מקסיקו את שגרירתה הראשונה לאפגניסטן אוקטביו פס שהייתה שגרירה גם בהודו. בשנת 1980 מקסיקו הייתה חברה במועצת הביטחון של האומות המאוחדות ותמכה בהחלטה 462 שגינתה את הפלישה הסובייטית לאפגניסטן.

מאז מלחמת אפגניסטן השנייה שפרצה ב-2001 מהגרים אפגנים רבים ניסו להסתנן לארצות הברית דרך שטחה של מקסיקו.

## כלכלה
בשנת 2018 הסחר הדו צדדי בין אפגניסטן למקסיקו הסתכם ב-9 מיליון דולר. אפגניסטן היא שותפת הסחר העולמית ה-165 בגודלה במקסיקו ואילו במקביל, מקסיקו היא השותפה ה-63 בגודלה באפגניסטן. הייצוא העיקרי של אפגניסטן למקסיקו כולל: טלפונים ניידים, מכונות וחלקי רכב. היצוא העיקרי של מקסיקו לאפגניסטן כולל: מקררים, בירה, פלסטיק וסיליקון.

קטגוריה:ערכים ללא קטגוריות פיזיות - יחסי חוץ
דרום קאלימנטן

**דרום קאלימנטן** (באינדונזית: **Kalimantan Selatan**) הוא אחד ממחוזות אינדונזיה, הממוקם בדרום האי בורנאו. המחוז מכיל כשתי ערים ו-11 נפות שונות. המחוז הוקם באוקטובר 1950. כשנה לאחר עצמאות אינדונזיה מהולנד. בירת המחוז החל מה-15 בפברואר 2022 היא העיר בנג'רבארו, והעיר הגדולה והמרכזית ביותר היא בנג'רמאסין, המונה כ-685 אלף תושבים נכון ל-2024, ומשמשת כמרכז הכלכלי של הפרובינציה, ואחד מהמרכזים החשובים באי בורנאו כולו.

## היסטוריה
האירופאים הגיעו לאזור בתחילת המאה ה-16. במקביל הגיע האסלאם לאי ומרבית מתושביו התאסלמו. ההולנדים בנו בתחילה עמדת סחר באזור, אך גורשו על ידי הבריטים במהלך מלחמות נפוליאון. לאחר סיום המלחמותה, הבריטים החזירו את האזור להולנדים.

לאחר קרב איי הודו המזרחיים בשנת 1942 האי נכבש על ידי האימפריה היפנית. ב-17 בספטמבר 1945 נכנעו השלטונות היפניים המקומיים לצבא האוסטרלי. ב-1 ביולי 1946 החזירה אוסטרליה את השליטה לממשלה הקולוניאלית ההולנדית.

## כלכלה
הייצוא של דרום קאלימנטן הוא השביעי בגודלו מבין מחוזותיה של אינדונזיה. מקור התעסוקה הגדול ביותר הוא החקלאות סבה עובדים כ-38.2% מהתושבים. כ-20.59 אחוזים עובדים במסחר.

## קישורים חיצוניים

* 
* 

קטגוריה:אינדונזיה: מחוזות
ארמונד סוסנה

**ארמונד (עמרם) סוסנה** (1954 – 9 בדצמבר 2020) היה מוזיקאי ופייטן ישראלי, מחלוצי המוזיקה המזרחית-חסידית.

## ביוגרפיה
נולד במרוקו לפרחה ולמשה סוסנה, ובילדותו למד פיוט ומוזיקה מרוקאית, ובעיקר את משקלי ה"אלא האנדלוסיה" וסגנון השעבי.

בשנת 1962 עלה לישראל והתיישב בקריית שמונה.

בצעירותו למד בבית היתומים דיסקין, ומגיל 14 עד 17 למד מלונאות. בהמשך שימש כשף, ולמד מקאמים אצל הכנר סמי לוי. בשלב מסוים למד בישיבת אור החיים.

מגיל צעיר הופיע בבית הספר, ובלהקות ג'אז-רוק שונות שפעלו באזור מגוריו. בשנות ה-80 של המאה ה-20 ביצע שירים עם להקת גן עדן.

בשנות ה-90 המוקדמות של המאה ה-20 החל להופיע כזמר בחתונות, בהילולות, באירועים של תנועת ש"ס ובאירועים ציבוריים של רבנים ואדמו"רים שונים.

בתקופה שבה היה נהוג בציבור החרדי לקיים חתונות בליווי תזמורת של כלי נגינה בלבד, סוסנה נחשב לחלוץ בתחום כאשר החל להופיע באירועים כזמר, בנוסף לכלי הנגינה.

סוסנה הוציא מאות שירים, ופיתח סגנון מוזיקלי ייחודי בישראל ובעיקר במגזר הדתי, שכלל שירה בשילוב מספר סגנונות מהעולם כמו מוזיקה יוונית, מוזיקה כורדית , מוזיקה מרוקאית ומוזיקה טורקית לצד ג'אז, רוק ומוזיקה חסידית.

באלבומיו שיצאו בשנות ה-90, שיתף פעולה עם המוזיקאי ג'קי אלקיים, שכתב, שר והלחין עבורו.

סוסנה הלך לעולמו ב-9 בדצמבר 2020 לאחר מחלה.

בנו הוא הרב משה סוסנה, מוזיקאי ולשעבר רב בקהילה בווירג'יניה שבארצות הברית. בן נוסף הוא המוזיקאי ישראל סוסנה.

## דיסקוגרפיה
רשימה חלקית:
* **לשיר ולרקוד עם ארמונד סוסנה**
* **אפתח פי**, 1984
* **שבת בירושלים**, 1986
* **שער הרחמים**, 1997
* **20 להיטים במחרוזת 1**, 1997
* **20 להיטים במחרוזת 2**, 1997
* **אדון הסליחות**, 1998
* **שירו לה' חסידיו**, 1990
* **רינתי לצדיק**.
* **ארץ במתנה**.

## קישורים חיצוניים
* 
* 
* 
*הערוץ של ארמונד סוסנה, באתר יוטיוב

קטגוריה:זמרי ג'אז ישראלים
קטגוריה:זמרי רוק ישראלים
קטגוריה:זמרים חסידיים
קטגוריה:מבצעי פיוטים
קטגוריה:ירושלים: אישים
קטגוריה:מוזיקה מזרחית
קטגוריה:מלונאים ישראלים
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:קריית שמונה: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1954
קטגוריה:ישראלים שנפטרו ב-2020
פורמט העברת גנים

**פורמט העברת גנים** (באנגלית: **Gene transfer format**; בראשי תיבות: **GTF**) הוא פורמט קובץ המשמש להחזקת מידע על מבנה הגן. זהו פורמט טקסט המופרד באמצעות TAB המבוסס על פורמט התכונות הכלליות (GFF), אך מכיל כמה מוסכמות נוספות הספציפיות למידע גנטי.

GTF זהה ל-GFF, בגרסה 2.

## מבנה
מבנה הפורמט נראה כדלהלן:
שם הגן, מקור, מטרה, התחלת המקטע, סוף המקטע, ציון, גדיל, מסגרת, תכונות (אופציונלי), הערות (אופציונלי).
* שם הגן: שם הרצף. בדרך כלל, זהו מזהה הכרומוזום או מזהה הקונטיג (רצף רצפי קריאה חופפים בגנום המורכבים לרצף יחיד). שדה זה חייב להיות ייחודי בכל GTF עבור שדה ההערות הערות.
* מקור: עמודת המקור צריכה להיות תווית אינדיקטיבית המציינת מהיכן ההערות - בדרך כלל השם של תוכנית חיזוי או מסד נתונים ציבורי.
* מטרה: סוגי התכונות הבאים נדרשים: "CDS", "start_codon", "stop_codon". התכונות "5UTR", "3UTR", "inter", "inter_CNS", "intron_CNS" ו-"exon" הן אופציונליות. כל התכונות האחרות לא יחשבו. על הסוגים להיות בעלי אותיות גדולות וקטנות מדויקות כמצוין.
* התחלת וסוף מקטע: מיקומי התחלת וסוף המקטע המדובר. ערך ההתחלה חייב להיות קטן או שווה לערך הסוף.
* ציון: מידת הביטחון בקיומה של התכונה ובמיקומה. לערך של שדה זה אין קנה מידה עולמי, אך יכול להיות שהוא בעל משמעות יחסית כאשר השדה של המקור מציין את תוכנית החיזוי המשמשת ליצירת ביאור זה. זה יכול להיות מספר שלם או שבר.
* גדיל: כיוון הגדיל. מוגדר כ- + (קדימה) או - (לאחור).
* מסגרת: 0 מציין שהתכונה מתחילה בקודון שלם בבסיס 5 '. 1 פירושו שיש בסיס נוסף אחד (הבסיס השלישי של קודון) לפני הקודון השלם הראשון ו- 2 אומר שיש שני בסיסים נוספים (הבסיס השני והשלישי של הקודון) לפני הקודון הראשון.
* תכונות: רשימה המופרדת בנקודה-פסיק של זוגות ערך-תג, המספקת מידע נוסף על כל תכונה.
* הערות: מתחילה ב "#" ונגמרת בסוף אותה השורה.

## קישורים חיצוניים
* מידע מאתר הביו-אינפורמטיקה של UCSC Genome
* תיאור פורמט GTF v2.2 מפורט

## הערות שוליים

קטגוריה:פורמטי קבצים
ארגון האו"ם לפיתוח תעשייתי

**ארגון האו"ם לפיתוח תעשייתי** (באנגלית: **United Nations Industrial Development Organization**, או בראשי תיבות: **UNIDO**) הוא ארגון של האומות המאוחדות הכפוף למועצה הכלכלית חברתית של הארגון אשר הוקם ב-17 בנובמבר 1966. המטה הראשי של הארגון ממוקם בווינה, אוסטריה, ומשרדי הארגון ממוקמים בעוד כ-60 מדינות. מטרת הארגון היא לסייע למדינות בפיתוח כלכלי ותעשייתי.

נכון לאפריל 2019 חברות בארגון כ-170 מדינות שמשפיעות על מדיניותו. בארגון עובדים כ-670 איש ואישה והוא נעזר בייעוץ של כ-2,800 מומחים מרחבי העולם.

ישראל אשררה את הצטרפותה לארגון בשנת 1983.

## ראו גם
* ארגון המזון והחקלאות
* התוכנית הסביבתית של האו"ם
* ארגון הסחר העולמי

## קישורים חיצוניים

* 

* 

קטגוריה:ארגונים המסונפים לאו"ם
קטגוריה:ארגוני כלכלה בין-לאומיים
קטגוריה:ארגוני האומות המאוחדות
יאקוב ברנום סקווניוס אסטרופ

**יאקוב ברנום סקווניוס אסטרופ** (בדנית: **Jacob Brønnum Scavenius Estrup**; 16 באפריל 1825 – 24 בדצמבר 1913) היה פוליטיקאי דני, שכיהן כראש ממשלת דנמרק ושר האוצר בשנים 1875–1894.

## ביוגרפיה
אסטרופ נולד ב-16 באפריל 1825 באי שלן.

אסטרופ כיהן כשר הפנים בשנים 1865–1869 בממשלתו של כריסטיאן אמיל פריס.

בשנת 1875 התמנה לראש הממשלה. בשנת 1884 מפלגתו קיבלה רק כ-19 מושבים בפולקטינג (מתוך 102) אך אסטרופ סירב להתפטר והמשיך לכהן בתפקיד עוד כעשור. ב-21 באוקטובר 1885 התרחש ניסיון התנקשות כושל באסטרופ. אסטרופ בתגובה העביר חוקים שונים המגבילים את העיתונות, הגביל את הזכות להחזיק נשק והרחיב סמכויות המשטרה.

בשנת 1878 עוטר במסדר הפיל.

נפטר ב-24 בדצמבר 1913.

## קישורים חיצוניים

* 

## הערות שוליים

קטגוריה:ראשי ממשלת דנמרק
קטגוריה:שרי אוצר
קטגוריה:שרי פנים
קטגוריה:דנים שנולדו ב-1825
קטגוריה:נפטרים ב-1913
קארל תאודור סאלה

**קארל תאודור סאלה** (בדנית: **Carl Theodor Zahle**; 19 בינואר 1866 – 3 בפברואר 1946) היה פוליטיקאי ועורך דין דני, שכיהן כראש ממשלת דנמרק בשנים 1909–1910 ובשנים 1913–1920.

## ביוגרפיה
סאלה נולד ב-19 בינואר 1866 באי שלן.

בשנת 1890 סיים את לימודי המשפטים. בשנת 1895 נבחר סאלה לפולקטינג. הוא כיהן בפרלמנט עד 1939. עד שנת 1901 כיהן סאלה בוועדת הכספים של הפרלמנט. בשנת 1905 הקים את המפלגה הסוציאל-ליברלית שהורכבה בעיקר מפציפיסטים.

סאלה כיהן כראש הממשלה בשנים 1909–1910. בשנת 1913 חזר לראשות הממשלה. בשנת 1917 החל תהליך משא ומתן עם איסלנד, תהליך שהוביל לעצמאותה של איסלנד בשנה שלאחר מכן. בזמן כהונתו של סאלה כראש הממשלה, פרצה מלחמת העולם הראשונה. סאלה הצליח במאמציו ושמר על דנמרק נייטרלית במהלך המלחמה.

לאחר המלחמה האופוזיציה צברה כעס גדול כלפי ממשלת סאלה. הממשלה הואשמה כי הייתה ידידותית מדי כלפי גרמניה במהלך המלחמה והתקנות הכלכליות הגבילו לכאורה את פעילות העסקים. בסופו של דבר סאלה הודח על ידי המלך כריסטיאן העשירי.

בשנים 1929–1935 סאלה כיהן כשר המשפטים בממשלתו של תורוולד סטאונינג. בשנים 1936–1939 היה דובר הבית העליון של הפרלמנט.

סאלה נפטר ב-3 בפברואר 1946 בקופנהגן.

## קישורים חיצוניים

## הערות שוליים

קטגוריה:ראשי ממשלת דנמרק
קטגוריה:שרי משפטים
קטגוריה:עורכי דין
קטגוריה:ילידי 1866
קטגוריה:נפטרים ב-1946
הנס כריסטיאן הנסן

**הנס כריסטיאן סוון הנסן** (בדנית: **Hans Christian Svane Hansen**;  8 בנובמבר 1906 - 19 בפברואר 1960) היה פוליטיקאי דני, שכיהן כראש ממשלת דנמרק ושר החוץ בשנים 1955–1960.

## ביוגרפיה
הנסן נולד באורהוס. נבחר לפולקטינג בשנת 1936. כיהן כשר החוץ בממשלתו של הנס הדטופט ונתפש כיורש טבעי לאחר מותו של הדטופט ב-29 בינואר 1955. כראש ממשלה הנסן חיזק את מדיניות הרווחה הדנית שכללה הגדלת קצבאות וחיזוק מערכת החינוך.

הנסן נפטר מסרטן במהלך תפקידו ב-19 בפברואר 1960 בקופנהגן. הוא היה ראש ממשלת דנמרק השני ברצף שמת במהלך כהונתו.

## קישורים חיצוניים

* 

קטגוריה:ראשי ממשלת דנמרק
קטגוריה:שרי חוץ
קטגוריה:שרי אוצר
קטגוריה:נפטרים מסרטן
קטגוריה:דנים שנולדו ב-1906
קטגוריה:דנים שנפטרו ב-1960
קוואנזה הול

**קוואנזה הול** (באנגלית: **Kwanza Hall**; נולד ב-1 במאי 1975) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של מדינת ג'ורג'יה. הול נבחר לקונגרס האמריקאי בראשית דצמבר 2020 בבחירות מיוחדות לשם מילוי מקומו של ג'ון לואיס, אך העדיף שלא להתמודד בבחירות הכלליות לתקופת כהונה מלאה, לכן כהונתו הסתיימה חודש לאחר היבחרו, בראשית ינואר 2021.

## ביוגרפיה
הול נולד וגדל באטלנטה, והשלים את לימודיו התיכוניים בתיכון ע"ש בנג'מין מאייס. הוא היה סטודנט ב, שם למד מדע המדינה, אך נשר במהלך שנת הלימודים האחרונה שלו. בטרם הצטרף לשירות הציבורי, הול עבדה בממשלה של מחוז פולטון, ובין היתר עבד כסגן נשיא לענייני טכנולוגיה ב"גודוורקס אינטרנשיונל" (GoodWorks International), חברת ייעוץ משפטי לזכויות אדם ושירות ציבורי בראשותו של אנדרו יאנג. לאחר מכן החל את עבודתו בארגון "MACTEC הנדסה וטכנולוגיה בע"מ".

בשנת 2002 נבחר הול למועצת החינוך של אטלנטה, שם כיהן במשך שלוש שנים בטרם נבחר אל מועצת העיר באטלנטה. במהלך תקופת כהונתו במועצת החינוך של אטלנטה פעל הול למען צמצום פער ההישגים הלימודיים בקרב תלמידי העיר, ותמך ברפורמות ששמו להן למטרה לשפר את ביצועי בתי הספר הציבוריים באטלנטה במבחנים מדינתיים. ב-2005 החל לייצג את מחוז הבחירה השני במעצת עיריית אטלנטה. הוא נבחר מחדש בשנת 2009 ושוב ב-2013. בין היוזמות הבולטות בהן היה מעורב בתקופת כהונתו ניתן למנות את מיזם אטלנטה בלטליין (BeltLine). הול התמקד בשיפור קהילתי, שימור היסטורי ופיתוח בר-קיימא של שכונות בעיר.

בינואר 2017 פתח במסע בחירות לראש העיר אטלנטה. במהלך הקמפיין התמקד הול בביטחות הציבור, תחבורה ציבורית ודיור בר-השגה. במערכת בחירות בת 12 מועמדים סיים הול במקום השביעי, ולראשות העיר נבחרה קיישה לאנס בוטומס.

לאחר מותו של חבר הקונגרס ג'ון לואיס בעודו מכהן בתפקידו, הודיע הול על התמודדותו למחוז הקונגרס החמישי של מדינת ג'ורג'יה, אותו ייצג לואיס, לקראת הבחירות המיוחדות ב-2020. בבחירות אלה סיים במקום הראשון ב-29 בספטמבר 2020. מכיוון שאף מועמד לא זכה ללפחות 50% מקולות הבוחרים, העפיל הול עם המועמד רוברט מייקל פרנקלין ג'וניור, שהגיע בסבב הראשון למקום השני, לסיבוב מכריע ב-1 בדצמבר. ביום זה נבחר אל בית הנבחרים של ארצות הברית. הול מילא את תפקידו כחודש ימים בלבד עד אשר הושבעה ניקמה ויליאמס לתפקידה.

## קישורים חיצוניים

* 

* 

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:אפרו-אמריקאים חברי בית הנבחרים של ארצות הברית
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:אמריקאים שנולדו ב-1971
ינס אוטו קרג

**ינס אוטו קרג** (בדנית: **Jens Otto Krag**; 15 בספטמבר 1914 – 22 ביוני 1978) היה פוליטיקאי דני, שכיהן כראש ממשלת דנמרק בשנים 1962–1968 ובשנים 1971–1972.

## ביוגרפיה
קרג נולד ב-15 בספטמבר 1914. הוא הצטרף לארגון הנוער של המפלגה הסוציאל-דמוקרטית הדנית בשנת 1930 ואט אט התקדם בשורות המפלגה. בשנת 1947 נבחר לפולקטינג ומונה לתפקיד שר המסחר. הוא תמך בחיזוק הצבא הדני ובהצטרפות דנמרק לנאט"ו בשנת 1949. התפטר מהממשלה בשנת 1950. בשנים 1950–1953 עבד בשגרירות הדנית בארצות הברית.

בשנת 1953 חזר לפרלמנט ולכהן כשר בלי תיק. בשנים 1958–1962 כיהן כשר החוץ של דנמרק.

בספטמבר 1962 ירש את ויגו קמפמן כראש הממשלה וכמנהיג המפלגה. מפלגתו איבדה את השלטון בשנת 1968. הוא חזר לתפקיד באוקטובר 1971 וכיהן בו כמעט שנה. במהלך כהונתו השנייה בתפקיד, קרג הצליח לצרף את המדינה לקהילה הכלכלית האירופית, אך עורר עליו מחאות רבות שהובילו אותו להתפטר. תפקידו האחרון בחיים הציבוריים היה כנציג השוק המשותף האירופי בארצות הברית בשנים 1974–1975.

לאורך שנת 1971 כיהן קרג כנשיא המועצה הנורדית. קרג נפטר ב-22 ביוני 1978.

## קישורים חיצוניים

* 
* 

קטגוריה:ראשי ממשלת דנמרק
קטגוריה:שרי חוץ
קטגוריה:אתאיסטים
קטגוריה:דנים שנולדו ב-1914
קטגוריה:נפטרים ב-1978
אנקר יורגנסן

**אנקר הנריק יורגנסן** (בדנית: **Anker Henrik Jørgensen**; 13 ביולי 1922 – 20 במרץ 2016) היה פוליטיקאי דני, שכיהן כראש ממשלת דנמרק בשנים 1972–1973 ובשנים 1975–1982. כיהן כנשיא המועצה הנורדית פעמיים: בשנת 1986 ובשנת 1991.

אמנם תדמיתו הפוליטית רעועה בעקבות חוסר הצלחתו למתן את המשברים הכלכליים בתקופתו, אך רבים מעריכים אותו בשל צניעותו.

## ביוגרפיה
יורגנסן נולד ב־13 ביולי 1922 בקופנהגן. התייתם בגיל צעיר לאחר שהוריו נפטרו משחפת. בזמן מלחמת העולם השנייה יורגנסן היה מעורב במחתרת הדנית. התחתן בשנת 1948. הזוג התגורר עשורים בשיכון פועלים, אשר יורגנסן עזב רק בגיל 86.

בגיל 28 החל להיות מעורב באיגודי עובדים והוביל את התאחדות העובדים הכללית הדנית בשנים 1968–1972. נבחר לראשונה לפולקטינג בשנת 1964. בזמן פעילותו הפוליטית יורגנסן היה ממוקם בצד השמאלי של המפלגה, ועסק רבות בזכויות עובדים. הוא נודע במיוחד לאור הביקורת החריפה שלו על המעורבות האמריקאית במלחמת וייטנאם.

כהונתו הראשונה כראש הממשלה נמשכה כ-14 חודשים עד לבחירות שנערכו בשנת 1973. יורגנסן חזר לכהן כראש ממשלת מיעוט בשנת 1975. כיהן כשר החוץ במשך חודשיים בשנת 1978.

מאחר שיכולותיו למשול בממשלת מיעוט היו מוגבלות, יורגנסן התפטר מראשות הממשלה בספטמבר 1982 והעביר את השלטון לפול שליטר ממפלגת העם השמרנית. ללא בחירות. הוא נשאר בהנהגת המפלגה עד 1987 ובפרלמנט עד 1994.

יורגנסן נפטר ב-20 במרץ 2016 בקופנהגן בגיל 93.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת דנמרק
קטגוריה:שרי חוץ
קטגוריה:דנים שנולדו ב-1922
קטגוריה:דנים שנפטרו ב-2016
פול שליטר

**פול הולמסקוב שליטר** (בדנית: **Poul Holmskov Schlüter**; 3 באפריל 1929 – 27 במאי 2021) היה פוליטיקאי דני, שכיהן כראש ממשלת דנמרק בשנים 1982–1993. הוא היה ראש הממשלה הראשון מטעם מפלגת העם השמרנית והשמרן הראשון מאז 1901.

## ביוגרפיה
שליטר נולד ב-3 באפריל 1929. בשנת 1957 סיים לימודי משפטים באוניברסיטת קופנהגן והצטרף ללשכת עורכי הדין הדנית בשנת 1960. בשנת 1964 נבחר לפרלמנט. בשנים 1971–1974 כיהן כחבר במועצת אירופה.

שליטר הפך לראש ממשלה לאחר שאנקר יורגנסן הסוציאליסט התפטר מתפקידו בספטמבר 1982. שליטר התפטר לאחר כעשר שנים, בשנת 1993. בשנים 1994–1999 כיהן בפרלמנט האירופי.

שליטר היה נשוי לרקדנית ובמאית הבלט אן מארי וסל שליטר. הוא נפטר ב-27 במאי 2021.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת דנמרק
קטגוריה:שרי משפטים
קטגוריה:מעוטרי נרסורנאט
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר הוורד הלבן של פינלנד
קטגוריה:בוגרי אוניברסיטת קופנהגן
קטגוריה:דנים שנולדו ב-1929
קטגוריה:דנים שנפטרו ב-2021
סקודה אניאק

**סקודה אניאק** הוא SUV חשמלי מתוצרת חברת סקודה. הגרסה הראשונה הוצגה בשנת 2017 בשם Vision E. הגרסה השנייה הוצגה במרץ 2019 בשם Vision iV. הבכורה הרשמית של הדגם הסדרתי התקיימה ב-1 בספטמבר 2020 בפראג. היא הגיעה לישראל בשיווק מטעם חברה פרטית ביולי 2021 וב-5 באוקטובר 2021 מטעם היצרן הרשמי.

## קונספט
דגם ה-Vision E, דגם הקונספט הראשון הוצג בתערוכת הרכב הבינלאומית של שאנגחאי בשנת 2017. הדגם כלל שני מנועים חשמליים בעלי הספק משותף של 225 קילוואט. טווח הנסיעה המקסימלי בלא טעינה עמד על 500 ק"מ. במרץ 2019 הוצג דגם הקונספט השני: Vision iV, שדומה במראהו החיצוני לגרסת הייצור הסופית.

## פיתוח וייצור
גרסת היצור הוצגה ב-1 בספטמבר 2020 בשם אניאק iV. היצור מתבצע במפעלי סקודה במלאדה בולסלאב ומיועד לשוק האירופאי. הדגם מבוסס על פלטפורמת MEB של פולקסווגן. הרכב זהה לפולקסווגן ID.4, מלבד שינויים עיצוביים בקדמת הרכב ובאחוריו. האניאק מיוצר בחמש גרסאות שונות, הנבדלות זה מזה בסוג ההנעה (אחורית או AWD), הספק וטווח נסיעה מקסימלי ללא טעינה.

שם הדגם מבוסס על המילה Enya, שבשפה האירית משמעותו "מקור החיים". האות E היא הסימון המקובל למכוניות חשמליות והאות Q נוספה בסיום בדומה לדגמים האחרים של החברה: הקאמיק, הקארוק והקודיאק.

## מפרט טכני

## סקודה אניאק קופה
סקודה אניאק קופה היא גרסה בעלת מרכב קופה לאניאק הבסיסית, זו נחשפה ב-31 בינואר 2022. השינויים העיקריים בגרסה זו הם בעיצוב החיצוני אשר קיבל גג משופע יותר המעניק לדגם את מראה הקופה. לאניאק קופה אורך של 4,652 מ"מ, רוחב של 1,879 מ"מ, גובה של 1,622 מ"מ ובסיס גלגלים של 2,765 מ"מ. בתחום ההנעה אין כל שינויי.

## קישורים חיצוניים

## הערות שוליים

קטגוריה:דגמי מכוניות שהושקו ב-2020
אניאק
בב (הונגריה)

**בב** (בהונגרית: **Béb**) הוא כפר במחוז וספרם שבמרכז הונגריה.

הכפר נהרס וננטש בתקופת הכיבוש הטורקי ויושב מחדש בסוף המאה ה-17 על ידי מתיישבים גרמניים אשר מהווים עד היום חלק גדול מהאוכלוסייה.

## יהודי בב
בבב חיו שמונה יהודים בתשנת 1880.

## קישורים חיצוניים

* 

## הערות שוליים

קטגוריה:הונגריה: כפרים